Työ- ja Elinkeinoministeriö on hakenut Euroopan komissiolta hyväksyntää sähköhyvitysten maksamiseen myös elinkeinonharjoittajille, mikäli yrityssopimuksen sähkönkäytöstä yli puolet kohdistuu kuluttajan yksityiskäyttöön. Voit olla oikeutettu sähköhyvitykseen, vaikka olisit tehnyt sähkösopimuksesi Y-tunnuksella, mikäli täytät seuraavat ehdot:
Olet elinkeinoharjoittaja, joka harjoittaa yritystoimintaa omalla nimellä tai rekisteröidyllä toiminimellä
Hyvityskuukauden aikana käyttämästäsi sähköstä yli puolet kohdistuu kotitalouskäyttöön
Yksityisen sähkönkäytön osuus hyvityskuukauden aikana täyttää yleiset sähköhyvityksen ehdot eli sinulla on pörssisähkösopimus tai arvonlisäverollinen kokonaishinta ylittää 10 snt/kWh (kokonaishinnan laskennassa mukana energiamaksu, kuukausimaksu sekä mahdollinen alkuperämaksu) ja yksityiskäytön osuus sähkönmyyntilaskusta on yli 90 euroa.
Energiaviraston muistion perusteella yksityiskäytön osuuden määrittämisessä tulisi käyttää yritystoiminnan kirjanpidon mukaista osuutta. Tarkemmat tiedot asiasta saa hakemalla Energiavirastolta päätöstä hyvityksestä. Voit hakea hyvitystä seuraavasti:
Tee kirjallinen pyyntö sähköhyvityksestä sähkönmyyjällesi. Jos sinulla on ollut sopimuksia marras-tammikuun aikana eri myyjillä, tee pyyntö kullekin myyjälle erikseen. Myyjä ei voi tehdä Y-tunnuksellisille sopimuksille päätöstä hyvityksestä, vaan sen tekee Energiavirasto. Sähköhyvityslain mukaisesti kirjallinen pyyntö myyjälle on kuitenkin lähetettävä.
Saatuasi vastauksen sähkönmyyjältä, hae päätöstä hyvityksestä Energiaviraston verkkosivujen kautta sähköisesti (järjestelmä aukeaa toukokuun 2023 alkuun mennessä).
Noudata sähköisen järjestelmän ohjeita ja toimita kaikki pyydetyt tiedot sekä vakuuta toimittamasi tiedot oikeiksi.
Hakemukseen tarvittavista tiedoista ei Energiavirasto ole vielä antanut ohjeita. PKS:n lähettämät laskut voit ladata OmaPKS-palvelusta: oma.pks.fi, mikäli niitä hakemukseen tarvitaan.